CELEX: 62012TN0301
Language: el
Date: 2012-07-10 00:00:00
Title: Υπόθεση T-301/12: Προσφυγή της 10ης Ιουλίου 2012 — Laboratoires CTRS κατά Επιτροπής

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/20
            
         Προσφυγή της 10ης Ιουλίου 2012 — Laboratoires CTRS κατά Επιτροπής
   (Υπόθεση T-301/12)
   2012/C 250/36
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Laboratoires CTRS (Boulogne-Billancourt, Γαλλία) (εκπρόσωποι: K. Bacon, barrister, M. Utges Manley και M. Barnden, solicitors)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 25ης Μαΐου 2012 με την οποία δεν χορηγήθηκε άδεια κυκλοφορίας για το «Orphacol — Χολικό οξύ»·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα διατυπώνει δύο λόγους ακυρώσεως.
   
               1)
            
            
               Με τον πρώτο λόγο ακυρώσεως διατείνεται ότι η προσβαλλόμενη απόφαση συνιστά παράβαση τόσο του κανονισμού (ΕΕ) 182/2011 (1) όσο και του κανονισμού (ΕΚ) 726/2004 (2) επειδή η Επιτροπή δεν είχε δικαίωμα να κινήσει εκ νέου τη διαδικασία επιτροπολογίας με σχέδιο αποφάσεως που στην ουσία ήταν το ίδιο με το κείμενο που είχε ήδη απορριφθεί από τη μόνιμη επιτροπή και από την επιτροπή προσφυγών, ούτε είχε την εξουσία να εκδώσει την προσβαλλόμενη απόφαση.
            
         
               2)
            
            
               Με τον δεύτερο λόγο ακυρώσεως διατείνεται ότι εν πάση περιπτώσει η προσβαλλόμενη απόφαση περιέχει βασικά νομικά σφάλματα όσον αφορά την ερμηνεία της οδηγίας 2001/83/ΕΚ (όπως έχει τροποποιηθεί) (3).
            
         
      (1)  Κανονισμός (ΕΕ) 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της ασκήσεως των εκτελεστικών αρμοδιοτήτων από την Επιτροπή (ΕΕ L 55, σ. 13).
   
      (2)  Κανονισμός (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορηγήσεως άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (ΕΕ L 136, σ. 1).
   
      (3)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311, σ. 67).